b'\n_START_ARTICLE_\nVeliki vrtni pol\xc5\xbe\n_START_SECTION_\nOpis\n_START_PARAGRAPH_\nHi\xc5\xa1ica je visoka do 4\xc2\xa0cm in prav toliko \xc5\xa1iroka. Zgrajena je iz apnenca in dobro varuje pol\xc5\xbea pred zunanjimi dejavniki in omogo\xc4\x8da skritje noge. Je rumeno rjave barve in ima do 5 zavojev, ki niso gladki, ampak brazdasti. O\xc4\x8di so na koncu tipalk, ki jih lahko potegne vase.\n_START_SECTION_\nRazmno\xc5\xbeevanje\n_START_PARAGRAPH_\nTa pol\xc5\xbe je dvospolnik. Semen\xc4\x8deca v telesu se razvijejo pred jaj\xc4\x8dnimi celicami, tako da je samooploditev onemogo\xc4\x8dena. V srednji Evropi se pari od maja do avgusta. V 10\xc2\xa0cm globoko jamo, ki jo izkoplje sam, odlo\xc5\xbei okoli 50 jaj\xc4\x8dec. Velikost jaj\xc4\x8dec je 5,5 - 6,5\xc2\xa0mm Po nekaj tednih se izle\xc5\xbeejo mali pol\xc5\xbei, ki imajo \xc5\xbee hi\xc5\xa1ice.\n_START_SECTION_\n\xc5\xbdivljenjsko okolje\n_START_PARAGRAPH_\nVeliki vrtni pol\xc5\xbe se najraje nahaja na ni\xc5\xbeje le\xc5\xbee\xc4\x8dih apnen\xc4\x8dastih podro\xc4\x8djih, vendar ga je mogo\xc4\x8de najti do 1830 metrov nadmorske vi\xc5\xa1ine. Najdemo ga lahko v vinogradih, vrtovih, med grmovjem in v parkih. Zahtevajo habitat z dokaj konstantno vla\xc5\xbenostjo, blago temperaturo, ker so zelo ob\xc4\x8dutljivi na izsu\xc5\xa1evanje. Ne prena\xc5\xa1ajo mo\xc4\x8dnega de\xc5\xbeevja ali neposredne son\xc4\x8dne svetlobe._NEWLINE_Jeseni se ta pol\xc5\xbe zarine v zemljo in zapre hi\xc5\xa1ico s pokrov\xc4\x8dkom.\n_START_SECTION_\nPrehranjevanje\n_START_PARAGRAPH_\nPri hranjenju si pomaga s strga\xc4\x8do s katero strga zeli\xc5\xa1\xc4\x8da.\n_START_SECTION_\nZavarovanje vrste\n_START_PARAGRAPH_\nVeliki vrtni pol\xc5\xbe ali njegov habitat je v velikem delu Evrope za\xc5\xa1\xc4\x8diten z razli\xc4\x8dnimi na\xc4\x8dini zavarovanj, saj je ponekod skoraj izumrl zaradi prekomernega nabiranja. Velik sovra\xc5\xbenik je onesna\xc5\xbeevanje tal oz. obdelava tal s kemikalijamii, minerali in pesticidi. Zavarovan je tudi v Zdru\xc5\xbeenem kraljestvu, kjer ta vrsta tujerodna._NEWLINE_V Sloveniji je ta vrsta zavarovana z Uredbo o zavarovanju ogro\xc5\xbeenih \xc5\xbeivalskih vrst.'